pythainlp/thai-financial-dataset huggingface dataset:
ส่วนที่ 2

การรับรองความถูกต้องของข้อมูล

การรับรองความถูกต้องของข้อมูล

ธนาคารได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
ธนาคารขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ธนาคารขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี ได้แสดงข้อมูล
อย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของธนาคารและบริษัทย่อยแล้ว

(2) ธนาคารได้จัดให้มีระบบการเปิดเผยข้อมูลที่ดี
เพื่อให้แน่ใจว่าธนาคารได้เปิดเผยข้อมูลในส่วนที่เป็นสาระสำคัญทั้งของธนาคารและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ธนาคารได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และธนาคารได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2552
ต่อผู้สอบบัญชีและกรรมการตรวจสอบของธนาคารแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของธนาคารและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ธนาคารได้รับรองความถูกต้องแล้ว
ธนาคารได้มอบหมายให้ นางธิดารัตน์ เศรษฐวรวิจิตร
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางธิดารัตน์
เศรษฐวรวิจิตร กำกับไว้
ธนาคารจะถือว่าไม่ใช่ข้อมูลที่ธนาคารได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายมาร์ค จอห์น อาร์โนลด์ กรรมการ
..............................................................

2. นายพงศ์พินิต เดชะคุปต์ กรรมการ
..............................................................

ชื่อ ตำแหน่ง ลายมือชื่อ

ผู้รับมอบอำนาจ นางธิดารัตน์ เศรษฐวรวิจิตร เลขานุการธนาคาร
..............................................................
รายละเอียดเกี่ยวกับกรรมการของบริษัทย่อย

ธนาคารมีบริษัทย่อย 19 บริษัท แต่เป็นบริษัทย่อยที่ไม่มีนัยสำคัญ เนื่องจากมีรายได้ไม่เกินกว่าร้อยละ
10 ของรายได้รวมตามงบกำไรขาดทุนรวมของปีบัญชีล่าสุด จำนวน 18 บริษัท
จึงไม่แสดงรายชื่อกรรมการของบริษัทย่อยดังกล่าว อย่างไรก็ตามมีบริษัทย่อย 1 บริษัท
ที่มีนัยสำคัญซึ่งมีรายได้เกินกว่าร้อยละ 10 ของรายได้รวมตามงบกำไรขาดทุนรวมของปีบัญชีล่าสุด
คือ บริษัท อยุธยา แคปปิตอล ออโต้ ลีส จำกัด (มหาชน) ซึ่งมีรายชื่อกรรมการ
และการดำรงตำแหน่งในบริษัทย่อยอื่น ตามตารางดังนี้

[]หมายเหตุ : / = กรรมการ X = ประธานกรรมการ

  ----------------------------------- -----------------------------------
  1 = บจก. บริหารสินทรัพย์กรุงศรีอยุธยา      11 = บมจ. อยุธยา ออโต้ ลีส

  2 = บจก. อยุธยา แฟ็กเตอริง             12 = บมจ. บล. กรุงศรีอยุธยา

  3 = บจก. อยุธยา ดีเวลลอปเม้นท์ ลีสซิ่ง     13 = บลจ. อยุธยา จำกัด

  4 = บมจ. อยุธยา แคปปิตอล ออโต้ ลีส      14 = บลจ. พรีมาเวสท์ จำกัด

  5 = บจก. อยุธยาคาร์ด เซอร์วิสเซส        15 = บจก. สยามเรียลตี้แอนด์เซอร์วิส

  6 = บจก. จีอี แคปปิตอล (ประเทศไทย)     16 = บมจ. โทเทิล เซอร์วิสเซส โซลูชั่นส์

  7 = บจก. เจเนอรัล คาร์ด เซอร์วิสเซส     17 = บจก. อยุธยา แคปปิตอล ลีส *

  8 = บจก. ซีเอฟจี เซอร์วิส               18 = บจก. สำนักงานกฎหมายกรุงศรีอยุธยา *

  9 = บจก. บัตรกรุงศรีอยุธยา              19 = บจก. อยุธยา ดิริฟวทีฟส์ *

  10 = บมจ. อยุธยา โทเทิล โซลูชั่น         
  ----------------------------------- -----------------------------------

* อยู่ระหว่างการชำระบัญชีเพื่อเลิกกิจการ
เอกสารแนบ 3

รายงานคณะกรรมการตรวจสอบ

คณะกรรมการบริษัท กรุงเทพดุสิตเวชการ จำกัด (มหาชน)
แต่งตั้งคณะกรรมการตรวจสอบประกอบด้วยกรรมการอิสระ 3 ท่าน
โดยมีศาสตราจารย์นายแพทย์เสนอ อินทรสุขศรี เป็นประธานคณะกรรมการตรวจสอบ
ศาสตราจารย์นายแพทย์สันต์ศิริ ศรมณี และนายอนุชาต ชัยประภา เป็นกรรมการตรวจสอบ
คณะกรรมการตรวจสอบมีขอบเขตการปฏิบัติงาน
หน้าที่และความรับผิดชอบตามแนวทางการปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

รอบปี 2546 คณะกรรรมการตรวจสอบปฏิบัติหน้าที่ตามที่ได้รับมอบหมายโดยมีการประชุมรวม 12
ครั้ง ร่วมกับฝ่ายบริหาร ผู้ตรวจสอบภายใน และผู้ตรวจสอบภายนอก สรุปได้ดังต่อไปนี้

สอบทวนการจัดทำรายงานทางการเงินรายไตรมาส และงบการเงินประจำปี 2546

สอบทวนผลการตรวจสอบภายใน

สอบทวนและประเมินความเพียงพอของระบบการควบคุมภายใน

สอบทวนให้บริษัทฯ ปฏิบัติตามกฏหมายและกฏระเบียบที่เกี่ยวข้อง

พิจารณาเสนอชื่อผู้สอบบัญชีต่อคณะกรรมการเพื่อเสนอต่อที่ประชุมสามัญผู้ถือหุ้นลงมติแต่งตั้งผู้สอบบัญชีประจำปี
2547

คณะกรรมการตรวจสอบได้พิจารณาแล้วมีความเห็นว่า
งบการเงินของบริษัทเป็นไปตามมาตรฐานบัญชีที่รับรองทั่วไป และมีการเปิดเผยข้อมูลอย่างเพียงพอ
มีระบบการควบคุมภายในที่เหมาะสม ไม่มีข้อบกพร่องที่เป็นสาระสำคัญ

  ..……………….........................................

  ศาสตราจารย์นายแพทย์ เสนอ อินทรสุขศรี

  ประธานกรรมการตรวจสอบ

25 มีนาคม พ.ศ. 2547
รายการระหว่างกัน

1. ลักษณะของรายการ

รายการระหว่างบริษัท กรุงเทพดุสิตเวชการ จำกัด (มหาชน)
กับบริษัทหรือบุคคลที่มีความเกี่ยวข้องกันได้เปิดเผยไว้แล้วในหมายเหตุประกอบงบการเงิน หมายเหตุ
2

อย่างไรก็ตามสำหรับรายการระหว่างกันที่เป็นสาระสำคัญ ได้แก่ การให้กู้ยืมเงินแก่บริษัทย่อย
บริษัทร่วม และบริษัทที่เกี่ยวข้อง โดย ณ วันที่ 31 ธันวาคม 2546
บริษัทมียอดเงินให้กู้ยืมแก่บริษัทต่าง ๆ ดังกล่าว ดังนี้คือ

(หน่วย : ล้านบาท)

บริษัทย่อย

1. บริษัท โรงพยาบาลกรุงเทพพระประแดง จำกัด (บริษัทถือหุ้น 79%) 1.20

2. บริษัท เพชรบุรีตัดใหม่การแพทย์ จำกัด (บริษัทถือหุ้น 100%) 50.60 51.80

บริษัทร่วม

1. บริษัท โรงพยาบาลกรุงเทพพัทยา จำกัด 182.69

2. บริษัท วัฒนเวช จำกัด 91.51 274.20

326.00

บุคคลที่มีความเกี่ยวข้องโดยเป็นกรรมการและผู้บริหารร่วม ได้แก่

1. นายแพทย์พงษ์ศักดิ์ วิทยากร

2. นายแพทย์จิโรจน์ สุชาโต

3. นายแพทย์จุลเดช ยศสุนทรากุล

4. นายแพทย์สันต์ศิริ ศรมณี

5. แพทย์หญิงยิ่งดาว ไกรฤกษ์

6. นายวัลลภ อธิคมประภา

7. นายอนุชาต ชัยประภา

8. นายสาธิต วิทยากร

9. นายแพทย์ประยุทธ สมประกิจ

บุคคลที่มีผลประโยชน์ร่วมถือหุ้นในบริษัทย่อยและบริษัทร่วมเกินร้อยละ 5 ของ
จำนวนหุ้นที่มีสิทธิออกเสียงของบริษัทดังกล่าว

- ไม่มี -

2. ขั้นตอนการทำรายการ

รายการค้าระหว่างกันระหว่างบริษัทกรุงเทพดุสิตเวชการ จำกัด (มหาชน)
กับบริษัทย่อยและบริษัทที่เกี่ยวข้องจะเป็นรายการที่เกิดขึ้นตามการค้าปกติทางธุรกิจ
(รายละเอียดตามหมายเหตุประกอบงบการเงิน หมายเหตุ 2)
โดยมีขั้นตอนการทำรายการเป็นไปตามวิธีการดำเนินงานทางการค้าทั่วไป
และมีการคิดราคาในตลาดเช่นเดียวกับคู่ค้าทั่วไป
อย่างไรก็ดีรายการดังกล่าวมีมูลค่าไม่มากนักเมื่อเทียบกับขนาดของธุรกิจและสินทรัพย์ของบริษัท

สำหรับรายการการให้ความช่วยเหลือทางการเงินแก่บริษัทย่อย บริษัทร่วมและบริษัทที่เกี่ยวข้อง
เนื่องจากบริษัทมีความสามารถในการหาแหล่งเงินกู้ได้ดีกว่าและมีความจำเป็นที่จะต้องจัดหาเงินให้บริษัทดังกล่าว
เพื่อลดภาระดอกเบี้ยจ่าย โดยบริษัทฯ
คิดอัตราดอกเบี้ยในอัตราเดียวกันกับที่บริษัทจ่ายจริงบวกร้อยละ 0.25 – 0.50 ต่อปี และ
MLR+1-2% ต่อปี (รายละเอียดตามหมายเหตุประกอบงบการเงิน หมายเหตุ 2)
ซึ่งการทำรายการเกี่ยวกับเงินให้กู้ยืมนั้น บริษัทได้รับอนุมัติจากที่ประชุมใหญ่สามัญผู้ถือหุ้นประจำปี
2544 ให้บริษัทสามารถให้ความช่วยเหลือทางการเงินแก่บริษัทย่อย บริษัทร่วม
และบริษัทที่เกี่ยวข้องกันในวงเงินไม่เกิน 1,500 ล้านบาท

3. ความเห็นของบุคคลภายนอกเกี่ยวกับรายการระหว่างกัน

บริษัท ยูไนเต็ดแอ๊ดไวเซอรี่ เซอร์วิส จำกัด
ในฐานะที่ปรึกษาทางการเงินอิสระมีความเห็นว่าการทำรายการระหว่างกันสำหรับการให้กู้ยืมแก่บริษัทย่อย
บริษัทร่วมและบริษัทที่เกี่ยวข้อง ดังกล่าวข้างต้นสมเหตุผลและยุติธรรม
การควบคุมภายใน 

บริษัทได้จัดให้ผู้ตรวจสอบบัญชีจากภายนอก ทำหน้าที่เป็นผู้ตรวจสอบภายใน (Internal Auditor)
ทำหน้าที่ตรวจสอบการปฏิบัติงานภายในตามแนวทางการประเมินความเพียงพอของระบบการควบคุมภายในจากคณะกรรมการกำกับหลักทรัพย์และตลาดหลักทรัพย์
และรายงานความเห็นต่อคณะกรรมการตรวจสอบอย่างมีอิสระ
เพื่อให้มั่นใจว่าระบบการควบคุมภายในของบริษัทเพียงพอที่จะป้องกันความเสี่ยงที่อาจเกิดขึ้นจากการดำเนินธุรกิจ
ทั้งนี้
คณะกรรมการตรวจสอบได้มีรายงานการกำกับดูแลกิจการปรากฏตามเอกสารแนบท้ายของแบบแสดงรายการข้อมูลประจำปี
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการซึ่งเป็นผู้บริหาร/หรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ข้าพเจ้าขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบ
ถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 26 กุมภาพันธ์ 2547
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางจรรยา ชูพุทธิพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางจรรยา ชูพุทธิพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูล

รายชื่อกรรมการที่เป็นผู้บริหาร ตำแหน่ง ลายมือชื่อ

และผู้ดำรงตำแหน่งบริหารสูงสุดทางสายงานบัญชี

1. นายแพทย์พงษ์ศักดิ์ วิทยากร กรรมการผู้มีอำนาจ /กรรมการผู้อำนวยการใหญ่

2. นายแพทย์จิโรจน์ สุชาโต กรรมการผู้มีอำนาจ

3. นายแพทย์จุลเดช ยศสุนทรากุล กรรมการผู้มีอำนาจ

4. นายวัลลภ อธิคมประภา กรรมการผู้มีอำนาจ/ผู้ช่วยกรรมการ

ผู้อำนวยการใหญ่สายบัญชีและการเงิน

5.แพทย์หญิงยิ่งดาว ไกรฤกษ์ กรรมการ/ผู้ช่วยกรรมการผู้อำนวยการใหญ่

และผู้อำนวยการโรงพยาบาลกรุงเทพ

ผู้รับมอบอำนาจ

1. นางจรรยา ชูพุทธิพงศ์ ผู้ช่วยผู้อำนวยการสายบัญชีการเงิน

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางจรรยา ชูพุทธิพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางจรรยา ชูพุทธิพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูล

รายชื่อกรรมการ ตำแหน่ง ลายมือชื่อ

1. ศาสตราจารย์นายแพทย์อรุณ เผ่าสวัสดิ์ ประธานกรรมการ

2. นายแพทย์ปราเสริฐ ปราสาททองโอสถ รองประธานกรรมการ

3. ศาสตราจารย์นายแพทย์เสนอ อินทรสุขศรี กรรมการอิสระ

4. ศาสตราจารย์นายแพทย์สันต์ศิริ ศรมณี กรรมการอิสระ

5. นายอนุชาต ชัยประภา กรรมการอิสระ

6. นายแพทย์กิติพันธ์ วิสุทธารมณ์ กรรมการ

7. นายธวัชวงค์ ธะนะสุมิต กรรมการ

8. นายธงชัย จิรอลงกรณ์ กรรมการ

ผู้รับมอบอำนาจ

1. นางจรรยา ชูพุทธิพงศ์ ผู้ช่วยผู้อำนวยการสายบัญชีการเงิน
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท กรุงเทพดุสิตเวชการ จำกัด (มหาชน)
เอกสารแนบ 2

รายละเอียดกรรมการของบริษัทย่อย

[TABLE]

 หมายเหตุ 

1. X = ประธานกรรมการบริษัท , / = กรรมการ , Y = ประธานกรรมการบริหาร ,

M= ผู้บริหาร

2. คำอธิบายชื่อบริษัท

BPD = บจก.โรงพยาบาลกรุงเทพพระประแดง

BSH = บจก. โรงพยาบาลกรุงเทพสมุย (ยังไม่เปิดดำเนินการ)

BRH = บจก. โรงพยาบาลกรุงเทพระยอง

BHH = บจก.โรงพยาบาลกรุงเทพหาดใหญ่

BTH = บจก. ตราดเวชกิจ (ร.พ.กรุงเทพตราด)

BIO = บจก.ไบโอ โมเลกุลลาร์ แลบบอราทอรี่ส์ (ประเทศไทย)

NHS = บจก.เนชั่นแนล เฮลท์แคร์ ซิสเต็มส์

NPMS = บจก.เพชรบุรีตัดใหม่การแพทย์ (ยังไม่เปิดดำเนินการ)
โครงสร้างเงินทุน

1. หลักทรัพย์ของบริษัท

  1.1 ทุนจดทะเบียน

ณ วันที่ 31 ธันวาคม 2546 บริษัทมีทุนจดทะเบียนที่ออกและเรียกชำระแล้วทั้งสิ้น 750 ล้านบาท
แบ่งเป็นหุ้นสามัญ จำนวน 75 ล้านหุ้น มูลค่าหุ้นละ 10 บาท
และไม่มีหลักทรัพย์ประเภทอื่นใดนอกเหนือจากหุ้นสามัญดังกล่าว

1.2 ประวัติการเพิ่มทุนในระยะ 3 ปีที่ผ่านมา

  ------------------------- -------------- ---------- ---------- -------------------- ----------------------
  วันที่จดทะเบียน เพิ่มทุน         อัตราที่เสนอขาย   ราคาขาย    จำนวนหุ้น    มูลค่าที่ตราไว้(บาท/หุ้น)   ทุนที่ออกและเรียกชำระแล้ว
                            (หุ้นเดิม :หุ้นใหม่) (บาท/หุ้น)   (ล้านหุ้น)                         (ล้านบาท)

  ยอดยกมา                                             28.50      10                   285.00

  2 พฤษภาคม 2543            4 : 1          20         7.125      10                   71.25

  6 พฤศจิกายน 2544           5 : 2          20         14.375     10                   143.75

  14 มิถุนายน 2545            2 : 1          24         25.00      10                   250.00

  รวมทุนที่ออกและเรียกชำระแล้ว                             75.00      10                   750.00
  ------------------------- -------------- ---------- ---------- -------------------- ----------------------

2. ผู้ถือหุ้น

รายชื่อผู้ถือหุ้นรายใหญ่ 10 รายแรก ของบริษัท ณ วันที่ 31 ธันวาคม 2546 มีดังนี้

  --------- --------------------------------------- ------------ -----------
  ลำดับที่     ชื่อ                                      จำนวนหุ้น      % การถือหุ้น

  1         นายแพทย์ปราเสริฐ ปราสาททองโอสถ            10,371,682   13.83

  2         บริษัท การบินกรุงเทพ จำกัด                   8,198,975    10.93

  3         บริษัท ศูนย์รับฝากหลักทรัพย์ (ประเทศไทย) จำกัด   6,429,050    8.57
            เพื่อผู้ฝาก                                              

  4         Thailand Securities Depository Company  6,242,276    8.32
            Limited For Depositor                                

  5         บริษัท วิริยะประกันภัย จำกัด                   5,503,800    7.34

  6         นายสาธิต วิทยากรและภรรยา                  5,068,395    6.76

  7         นายแพทย์พงษ์ศักดิ์ วิทยากรและภรรยา            4,405,055    5.87

  8         บริษัท โรงพยาบาลกรุงเทพพัทยา จำกัด           2,808,815    3.75

  9         นายแพทย์จิโรจน์ สุชาโตและภรรยา              2,647,779    3.53

  10        แพทย์หญิงปรมาภรณ์ ปราสาททองโอสถ            2,310,000    3.08

  รวมทั้งสิ้น                                           53,985,827   71.98
  --------- --------------------------------------- ------------ -----------

3. นโยบายการจ่ายเงินปันผล

บริษัทและบริษัทย่อยมีนโยบายจ่ายเงินปันผลให้แก่ผู้ถือหุ้นตามความเห็นชอบของคณะกรรมการ
โดยเชื่อมโยงกับผลประกอบการและความสามารถในการจ่ายเงินปันผลของของกิจการในแต่ละปี
โดยต้องได้รับอนุมัติจากที่ประชุมผู้ถือหุ้น
โครงการในอนาคต

1. สร้างอาคารผู้ป่วยสำหรับรองรับชาวต่างประเทศ ( International Hospital) จำนวน 2
อาคาร

2.แผนงานเปิดบริการโรงพยาบาลหัวใจแห่งแรกในประเทศซึ่งจะให้บริการแบบครบวงจร
พร้อมเปิดให้บริการได้ประมาณกลางปี 2547

3. โครงการสร้างศูนย์ทันตกรรมโรงพยาบาลกรุงเทพ

4. โครงการสร้างอาคารจอดรถใหม่ สูง 6 ชั้น
ส่วนที่ 2

บริษัทที่ออกหลักทรัพย์

ชื่อ บริษัท กรุงเทพดุสิตเวชการ จำกัด (มหาชน)

ประกอบธุรกิจ โรงพยาบาลเอกชนภายใต้ชื่อ โรงพยาบาลกรุงเทพ

ที่ตั้งบริษัท 2 ซอยศูนย์วิจัย 7 ถนนเพชรบุรีตัดใหม่ ห้วยขวาง

บางกะปิ กรุงเทพ 10320

โทรศัพท์ 0-2318-0066, 0-2310-3000

โทรสาร 0-2318-1546, 0-2310-3327

เลขทะเบียนบริษัท บมจ. 249

Web site www.bangkokhospital.com

ทุนจดทะเบียน ชำระเต็มมูลค่า 750 ล้านบาท แบ่งเป็นหุ้นสามัญ จำนวน 75
ล้านหุ้นราคาที่ตราไว้หุ้นละ 10 บาท
ปัจจัยเสี่ยง

1. ความเสี่ยงจากความผันผวนด้านอัตราแลกเปลี่ยนเงินตราต่างประเทศ

ณ วันที่ 31 ธันวาคม 2546 บริษัทมีภาระหนี้เงินกู้ต่างประเทศ จำนวน 2.95 ล้านเหรียญสหรัฐ
ซึ่งบริษัทอาจได้รับผลกระทบจากอัตราแลกเปลี่ยนเงินตราต่างประเทศกรณีที่สกุลเงินบาทอ่อนค่าลง
เนื่องจากบริษัทไม่ได้ทำสัญญาซื้อขายเงินตราต่างประเทศล่วงหน้าครอบคลุมไว้
อย่างไรก็ตามหนี้ดังกล่าวมีมูลค่าไม่สูงมากนักและจะทยอยครบกำหนดชำระและลดลงในแต่ละปี
ซึ่งไม่น่าจะไม่ส่งผลกระทบต่อการดำเนินงานของกิจการ

2. ความเสี่ยงด้านเงินให้กู้ยืมแก่บริษัทย่อยและบริษัทร่วม

บริษัทมีนโยบายที่จะให้ความช่วยเหลือทางการเงินแก่บริษัทย่อยและบริษัทร่วมอย่างระมัดระวัง โดย
ณ วันที่ 31 ธันวาคม 2546 ภาระหนี้เงินให้กู้ยืมแก่บริษัทย่อยและบริษัทร่วม มีจำนวนเท่ากับ 326.0
ล้านบาท ซึ่งเป็นการให้เงินกู้ระยะสั้นแก่บริษัทย่อยที่บริษัทถือหุ้น 100% จำนวน 50.6 ล้านบาท
และที่เหลือเป็นการให้กู้แก่บริษัทร่วมที่มีฐานะการเงินมั่นคง จำนวน 275.4 ล้านบาท
และที่ผ่านมายอดเงินให้กู้แก่บริษัทในเครือต่าง ๆ ได้ทยอยลดลงในแต่ละปี
อย่างไรก็ตามบริษัทยังอาจได้รับความเสี่ยงจากการให้กู้ยืมดังกล่าวได้ในกรณีที่เกิดความผันผวนทางเศรษฐกิจ

3. ความเสี่ยงในด้านการแข่งขัน

แม้ว่าปัจจุบันธุรกิจโรงพยาบาลเอกชนจะมีการแข่งขันอยู่ในระดับสูงก็ตาม
แต่บริษัทคาดว่าปัจจัยดังกล่าวจะไม่ส่งผลกระทบต่อการดำเนินกิจการของบริษัท เนื่องจาก
ธุรกิจโรงพยาบาลเป็นธุรกิจที่ดำเนินการบนความเชื่อถือของผู้ใช้บริการ
ขณะที่โรงพยาบาลกรุงเทพเป็นโรงพยาบาลที่มีประสบการณ์การดำเนินงานมานานกว่า 30 ปี
ได้รับความเชื่อถือและไว้วางใจจากกลุ่มผู้ใช้บริการและมีฐานลูกค้าประจำที่แน่นอน
นอกจากนี้ฐานลูกค้าของโรงพยาบาลส่วนใหญ่จะเป็นกลุ่มลูกค้าในระดับบน ซึ่งจัดได้ว่าเป็นกลุ่มที่มี
Royalty ค่อนข้างสูงและมีความเชื่อถือในทีมแพทย์พยาบาลและพึงพอใจในคุณภาพบริการที่ได้รับ
ซึ่งจะเห็นได้ว่าที่ผ่านมาโรงพยาบาลกรุงเทพมีทีมแพทย์ที่มีชื่อเสียงที่ให้บริการรักษาทุกสาขาครบวงจร
โดยใช้อุปกรณ์เครื่องมือทางการแพทย์ที่ทันสมัยและมีประสิทธิภาพสูง
ซึ่งสามารถรองรับการให้บริการแก่ลูกค้าได้อย่างเต็มที่ ดังนั้น
บริษัทจึงคาดว่าปัญหาในด้านการแข่งขันไม่น่าที่จะไม่ส่งผลต่อการดำเนินการของบริษัท

4. ความเสี่ยงด้านการเรียกเก็บเงิน

บริษัทมีนโยบายป้องกันความเสี่ยงที่อาจเกิดขึ้นจากการเรียกเก็บเงินค่าบริการรักษาพยาบาลอย่างเคร่งครัด
สำหรับในส่วนของผู้ป่วยทั่วไปนั้น บริษัทไม่มีนโยบายที่จะให้เครดิตเทอมแก่ผู้ใช้บริการ
โดยโรงพยาบาลจะมีการประมาณการค่ารักษาพยาบาลให้แก่ผู้ป่วยทราบล่วงหน้าและมีการแจ้งค่ารักษาพยาบาลให้ทราบเป็นระยะ
เพื่อเป็นการบรรเทาภาระการชำระเงินหลังจากที่ผู้ป่วยครบกำหนดออกจากโรงพยาบาล
สำหรับกลุ่มลูกค้าที่เป็นบริษัทคู่สัญญานั้น บริษัทมีนโยบายการให้เครดิตอย่างระมัดระวัง
โดยจะมีการวิเคราะห์เครดิตและฐานะการเงินของบริษัทคู่สัญญาก่อน
พร้อมทั้งทบทวนผลการติดต่อของบริษัทดังกล่าวทุกปี
ซึ่งนโยบายดังกล่าวช่วยให้บริษัทลดความเสี่ยงที่อาจเกิดขึ้นจากการเรียกเก็บเงินได้
การวิจัยและพัฒนา

 

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกจากสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(CME CREDIT) เพื่อนำไปประกอบการต่อใบประกอบวิชาชีพเวชกรรม โดยในปี 2546
การประชุมวิชาการทางการแพทย์ที่สำคัญได้แก่ การประชุมวิชาการประจำปีครั้งที่ 3
เนื่องในโอกาสที่โรงพยาบาลกรุงเทพมีครบ รอบ 31 ปี ณ แพทยสมาคมแห่งประเทศไทย
ข้อพิพาททางกฎหมาย

ปัจจุบันบริษัทไม่มีข้อพิพาททางกฎหมายกับบุคคลภายนอกที่มีผลกระทบต่อสินทรัพย์และการดำเนินธุรกิจอย่างมีนัยสำคัญ
รายงานคณะกรรมการตรวจสอบ

คณะกรรมการบริษัท กรุงเทพดุสิตเวชการ จำกัด (มหาชน)
แต่งตั้งคณะกรรมการตรวจสอบประกอบด้วยกรรมการอิสระ 3 ท่าน
โดยมีศาสตราจารย์นายแพทย์เสนอ อินทรสุขศรี เป็นประธานกรรมการตรวจสอบ
ศาสตราจารย์นายแพทย์สันต์ศิริ ศรมณี และนายอนุชาต ชัยประภา เป็นกรรมการตรวจสอบ

คณะกรรมการตรวจสอบมีหน้าที่ในการสร้างความเชื่อถือให้กับงบการเงินก่อนนำเสนอคณะกรรมการบริษัท
สอบทานให้มีระบบการควบคุมภายในที่มีประสิทธิผลเกี่ยวกับรายงานทางการเงินและการปฏิบัติตามข้อกำหนด
และกฎหมายที่เกี่ยวข้องที่เป็นสาระสำคัญ ดูแลไม่ให้เกิดความขัดแย้งทางผลประโยชน์
แนะนำในเรื่องการบริหารความเสี่ยงส่งเสริมให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน
และการเสนอแต่งตั้งผู้สอบบัญชีของบริษัท

ปี 2547 คณะกรรมการตรวจสอบได้ประชุมกับผู้สอบบัญชีและฝ่ายบริหารรวม 12 ครั้ง
เพื่อพิจารณารายงานทางการเงิน ประเมินระบบการควบคุมภายใน
พิจารณาทบทวนข้อปฏิบัติตามข้อกำหนดและกฎหมาย
รวมถึงการปฏิบัติเกี่ยวกับการสอบบัญชีของผู้สอบบัญชี ประจำปี 2547
โดยคณะกรรมการตรวจสอบเห็นว่า
งบการเงินของบริษัทถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
และมีการเปิดเผยข้อมูลที่เพียงพอ

คณะกรรมการตรวจสอบได้เสนอชื่อผู้สอบบัญชีประจำปี 2548 ต่อคณะกรรมการบริษัท
เพื่อการเสนอชื่อผู้สอบบัญชีของบริษัทต่อที่ประชุมผู้ถือหุ้นเพื่อลงมติแต่งตั้งต่อไป

  ..……………….........................................

  ศาสตราจารย์นายแพทย์ เสนอ อินทรสุขศรี

  ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท
โดยได้มอบหมายให้คณะกรรมการตรวจสอบทำการสอบทานงบการเงินของบริษัทที่ผ่านมา
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไป
โดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผลเพื่อให้มั่นใจว่าข้อมูลทางบัญชีมีการบันทึกอย่างครบถ้วน
ถูกต้อง และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี 2547

__________________________________________
_______________________________

(ศาสตราจารย์เกียรติคุณ นายแพทย์ อรุณ เผ่าสวัสดิ์) (นายแพทย์ พงษ์ศักดิ์ วิทยากร)

ประธานกรรมการบริษัท กรรมการผู้อำนวยการใหญ่
การควบคุมภายใน

บริษัทได้ให้ความสำคัญต่อหลักการกำกับดูแลกิจการที่ดี
เพราะถือเป็นปัจจัยหนึ่งที่สำคัญยิ่งในการบริหารงานอย่างมีประสิทธิภาพ
คณะกรรมการบริษัทได้กำหนดนโยบายให้บริษัทดำเนินงานภายใต้หลักเกณฑ์การกำกับดูแลกิจการที่ดี
โดยมีระบบการควบคุมภายในในด้านต่างๆ และได้จัดให้ผู้ตรวจสอบบัญชีจากภายนอก
ทำหน้าที่เป็นผู้ตรวจสอบภายใน (Internal Auditor)
ทำหน้าที่ตรวจสอบการปฏิบัติงานอย่างสม่ำเสมอภายในตามแนวทางการประเมินความเพียงพอของระบบการควบคุมภายในจากคณะกรรมการกำกับหลักทรัพย์และตลาดหลักทรัพย์
และรายงานความเห็นต่อคณะกรรมการตรวจสอบอย่างมีอิสระ
เพื่อให้มั่นใจว่าระบบการควบคุมภายในของบริษัทเพียงพอที่จะป้องกันความเสี่ยงที่อาจเกิดขึ้นจากการดำเนินธุรกิจ

ในการประชุมคณะกรรมการบริษัทครั้งที่ 7 / 2547 เมื่อวันที่ 17 กรกฎาคม 2547
มีคณะกรรมการตรวจสอบเข้าร่วมด้วย
คณะกรรมการบริษัทได้ประเมินระบบการควบคุมภายในโดยให้ฝ่ายบริหารของบริษัท
อธิบายชี้แจงระบบต่างๆ ที่ใช้ในการบริหารงานและควบคุมภายใน
รวมทั้งให้คณะกรรมการได้ซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตาม คณะกรรมการบริษัทมีความเห็นว่า
บริษัทมีการควบคุมภายในที่เพียงพอแล้ว